b'\n_START_ARTICLE_\nStruna\n_START_PARAGRAPH_\nStr\xc3\xbana je zvo\xc4\x8dilo v obliki \xc5\xbeice pri vseh kordofonih (strunskih) glasbenih instrumentih. V uporabi so strune razli\xc4\x8dnih materialov: \xc4\x8drevne strune, jeklene, svilene in plasti\xc4\x8dne \xc5\xbeice. Instrument uglasimo tako, da strune s pomo\xc4\x8djo vijakov (na obodu glasbila) napenjamo. Bolj, ko je struna napeta, hitreje ob dotiku zaniha (ve\xc4\x8dje \xc5\xa1tevilo nihajev) in pri tem zasli\xc5\xa1imo vi\xc5\xa1ji ton. Vijaki, na katerih so napete strune, se postopoma odvijejo zaradi popu\xc5\xa1\xc4\x8danja naravnih materialov (ve\xc4\x8dinoma les), v katerih so pritrjeni. S tem se spremeni vi\xc5\xa1ina tona dane strune, prav tako pa \xc5\xbeeleno razmerje tonskih vi\xc5\xa1in med to in ostalimi strunami. Takrat pravimo, da je instrument razgla\xc5\xa1en._NEWLINE_Struna zaradi obrabe materiala s\xc4\x8dasoma izgubi pro\xc5\xbenost; \xc4\x8de je kovinska, lahko oksidira in na mestu rjavenja po\xc4\x8di ali se pretrga iz \xc5\xa1tevilnih drugih razlogov. Obraba materiala povzro\xc4\x8da tudi spremembo barve zvoka.'